
Raport de specialitate

cu propuneri de abrogare a Hotărârii Consiliului Local nr. 438 din 2003
si respectiv  de aprobare  printr-o nouă hotărâre de consiliu  a „Regulamentului de înregistrare, evidenţă şi radiere  a vehiculelor care nu se supun înmatriculării,  precum şi circulaţia acestora în municipiul Oradea “



	Având în vedere inactualitatea şi nepotrivirea cu alte acte normative, emise ulterior în domeniu, a  Hotărârii Consiliului Local nr. 438 din 2003, prin care  a fost aprobat „Regulamentul privind  înregistrarea tramvaielor, maşinilor autopropulsate pentru lucrări, maşinile agricole sau forestiere, precum şi cele pentru care nu există obligaţia înmatriculării “, apreciem utilă :

	 1-abrogarea suscitatei hotărâri şi implicit a vechiului  regulament, aşa cum a fost acesta denumit, precum şi 

	  2- aprobarea unei noi hotărâri privind un nou regulament care să reglementeze unitar în Oradea activităţile de înregistrare, evidenţă şi radiere a vehiculelor care nu se supun înmatriculării, precum şi circulaţia acestora în municipiul Oradea.
	
	Argumentele care stau la baza propunerii sunt următoarele :

	1-Înseşi titlurile vechii hotărâri şi vechiului regulament nu corespund în întregime conţinutului reglementărilor. Apar astfel categorisite şi tratate separat la art. 1 din regulament, două presupuse categorii de vehicule  şi anume :
		 1- “tramvaie, maşini autopropulsate pentru lucrări maşinile agricole sau forestiere   şi respectiv 
		 2- “vehicule care nu se supun înmatriculării” cu referire la alte mijloace de transport decât acelea cu motor. .
	 
	 Dar  toate vehiculele în discuţie, inclusiv cele denumite/definite explicit în vechea hotărâre, sunt supuse aceluiaşi regim juridic şi anume al “vehiculelor care nu se supun înmatriculării”, deci această categorie generică include şi tramvaiele şi maşinile autopropulsate pentru lucrări, maşinile agricole sau forestiere. În această privinţă au intervenit repetate modificări ale regulilor de înmatriculare, de înregistrare, de omologare, precum şi de emitere a cărţilor de identitate sau a atestatelor de către Autoritatea Rutieră Română.
	De asemenea înregistrarea tramvaielor se face acum separat de a celorlalte vehicule pentru care este necesară înregistrarea.
	Aşadar sfera de cuprindere a categoriei de vehicule care se înregistrază nu mai corespunde vechii reglementări.

	2-Prin Decizia Curţii Constituţionale nr. 661 din 2007, confiscarea căruţelor ca sancţiune contravenţională complementară unor contravenţii rutiere a fost declarată neconstituţională. Astfel, mai multe articole din vechiul regulament care abordează procedura confiscării căruţelor care circulă neregulamentar în Oradea, sunt nule de drept.

	3-În vechiul regulament sunt încă prevăzute drept contravenţii fapte care în Codul Rutier ( O.U.G. nr. 195 din 2002 actualizat în repetate rânduri ) sunt incriminate ca infracţiuni. ( Exemplu: “punerea în circulaţie aunui autovehicul … neînregistrat”. Ori în prezent, doar punerea în circulaţie a unui vehicul cu tracţiune animală, neînregistrat, mai este contravenţie, iar punerea în circulaţie a celorlalte vehicule pentru care este necesară înregistrarea- tractoare, mopede etc. este infracţiune , potrivit art 85 din Codul Rutier[footnoteRef:1]) [1:  Ordonanţa de urgenţă nr. 195 din 2002 actualizată.] 

	 De aemenea, multe contravenţii din vechiul regulament sunt similare până la identitate unor  contravenţii reglementate de Codul Rutier şi Regulamentul Rutier[footnoteRef:2], fapt ce ar putea constitui temeiul unor acţiuni în contencios administrativ. [2:  Hotărârea de Guvern nr. 1391 din 2006 actualizată] 


	4-Unele interdicţii şi pe cale de consecinţă unele contravenţii din vechiul regulament, cum sunt lipsa unor documente  în trafic, ori insuficienta iluminare, nu mai pot rămâne în forma actuală deoarece sunt prevăzute în alte acte normative, cu deosebire în Codul Rutier şi în Regulamentu Rutier, fără vreo deosebire între vehiculele înmatriculate  sau după caz înregistrate

	5-Sunt necesare măsuri tehnico–administrative constând în îndepărtarea de pe drumurile publice a căruţelor care circulă illegal sau neregulamentar         (distincţia ţine de categoria drumului public) precum şi stabilirea unor taxe ocazionate de ridicarea, transportul şi depozitarea acestora pentru îndepărtarea din spaţiile publice.

	6-Nu în ultimul rând operaţiunile de înregistrare vor trebui să fie taxate în folosul autorităţii locale, ceea ce în prezent nu este reglementat decât sub aspectul obligaţiei de plată a plăcuţelor de înmatriculare. Celelalte operaţiuni constând în înregistrarea, acceptarea cererilor emiterea de certificate, cu tot suportul logistic şi de personal în general, nu sunt acum taxate în nici un fel.

	7-Vechiul regulament nu mai este în concordanţă nici cu Legea Poliţiei Locale-nr. 155 din 2010, în baza căreia noua instituţie are atribuţiuni clar exprimate în domeniul constatării şi sancţionării unor contravenţii rutiere.

	8-Propunerile de aprobare a unei noi  hotărâri şi în baza acesteia a unui nou regulament se bazează şi pe studiul mai multor hotărâri de consiliu local din alte localităţi, emise în ultimii  ani, hotărâri asemănătoare între ele, datorită avizelor consultative necesare  de la Direcţia Regim Permise de Conducere şi Înmatriculare a Vehiculelor din Ministerul Afacerilor Interne . Fără a afecta principiul descentralizării, prin avize a fost creată o practică unitară în privinţa principalelor reglementări din regulamentele locale. Deosebirile cele mai semnificative dintre hotărâri sunt că în unele localităţi există trase prestabilite pentru căruţe ( Arad de exemplu ) iar în altele circulaţia unor asemenea vehicule pe drumurile publice este efectiv interzisă (Oradea) Mai există deosebiri în privinţa vehiculelor la care se referă regulamentele, a cuantumurilor amenzilor şi contravenţionalizării unor fapte specifice doar în unele zone sau localităţi.

	9-Sunt necesare modificări importante ale anexelor la regulament în ceea ce priveşte formularele necesare înregistrării, ţinerii evidenţei şi radierii vehiculelor, în corelare cu textul regulamentului şi cu normele naţionale.

	10-Viitorul regulament nu se referă şi la circulaţia vehiculelor care din varii motive (legislative, tehnice, etc ) nu pot fi nici înmatriculate şi nici înregistrate.  În mod firesc,  acestea neîntrunind condiţiile tehnice pentru a li se emite cărţi de identitate sau atestate tehnice  pe de o parte şi neputând fi asigurate pentru pagube aduse terţilor în accidente de circulaţie[footnoteRef:3], nu vor putea să circule în municipiul Oradea decât pe platforme, ori ca vehicule trase sau împinse cu mâna[footnoteRef:4]. [3: 	 Condiţii impuse de Codul şi Regulamentul rutier pentru înregistrare sau înmatriculare]  [4: 	 Exemplificativă ar fi situaţia “şasiurilor autopropulsate cu fierăstrău pentru lemne , care neavând sistem de direcţie ori de frânare nu pot primi nici un aviz tehnic.] 


	În drept propunerile noastre se întemeiază pe prevederile

-Constituţiei României - art. 44;
-Deciziei Curţii Constituţionale nr. 661 din 4 iulie 2007[footnoteRef:5] [5:  referitoare la excepţia de neconstituţionalitate a dispoziţiilor art. 96, art. 97 şi <LLNK 12002   195181 302 102 77>art. 102 alin. (3) lit. e) din Ordonanţa de urgenţă a Guvernului nr. 195/2002 privind confiscarea căruţelor.
] 

	-Legii nr. 215 din 23 aprilie 2001 (**republicată**)(*actualizată*) a
administraţiei publice locale
	-Legii nr. 52 din 21 ianuarie 2003 (*actualizată*) privind transparenţa decizională în administraţia publica
-Legii nr. 213 / 1998 privind proprietatea publică şi regimul juridic al acesteia, actualizată; 
-Codului Civil art . 1349 (privind răspunderea delictuală) şi 1376 şi 1377.
-Ordonanţei Guvernului nr. 2/2001 privind regimul juridic al contravenţiilor,  actualizată;
-Ordonanţei de urgenţă nr. 195 din 2001, actualizată - Codul Rutier, precum şi regulamentului de aplicare al acestuia, respectiv Hotărârea de Guvern nr. 1391 din 2002, actualizată
-Legii 155 / 2010 de organizare şi funcţionare a Poliţiei Locale;
	-Hotărârii de Guvern nr 1.332 din 23 decembrie 2010 privind aprobarea Regulamentului-cadru de organizare şi funcţionare a Poliţiei Locale;
	-Ordinului nr. 1501 din 13 noiembrie 2006 al Ministerului Administraţiei şi  Internelor, actualizat, privind procedura înmatriculării, înregistrării, radierii şi eliberării autorizaţiei de circulaţie provizorie sau pentru probe a vehiculelor ;
	-Avizului consultativ al Direcţiei Regim Permise de Conducere şi Înmatriculare a Vehiculelor din Ministerul Afacerilor Interne.

	Faţă de cele mai sus expuse 


		
P R O P U N E M :

Art.1.	Abrogarea  Hotărârii  Consiliului Local nr. 438 din 2003 privind înregistrarea tramvaielor, maşinilor autopropulsate pentru lucrări, maşinilor agricole sau forestiere, precum şi cele pentru care nu există obligaţia înmatriculării.

Art.2. Aprobarea  Regulamentului de înregistrare, evidenţă şi radiere  a vehiculelor care nu se supun înmatriculării, precum şi circulaţia acestora în municipiul Oradea , precum şi a anexelor regulamentului

